U boshqa lavozimga o‘tayotgani aytilgan. Foto: Kun.uz O‘zbekiston Respublikasi prezidentining farmoniga muvofiq Zaynilobiddin Shahobbidinovich Nizomiddinov O‘zbekiston Respublikasi Prezidenti administratsiyasi rahbari lavozimidan ozod etildi. Prezident matbuot xizmati xabariga ko‘ra, uning iste’fosiga salomatligidagi muammo sabab bo‘lgan. U boshqa lavozimga o‘tayotgani aytilgan. Zaynilobiddin Nizomiddinov 2018 yil avgustida Prezident administratsiyasiga rahbar etib tayinlangandi. O‘shanda Prezident devoni Prezident administratsiyasi sifatida qaytadan tashkil qilingan. U muqaddam Shavkat Mirziyoyevga u bosh vazir bo‘lganida yordamchilik qilgan va O‘zbekiston bosh vaziri kotibiyati mudiri lavozimida ishlagan.